**TERVEZÉSI SZERZŐDÉSTERVEZET**

Amely létrejött egyrészről

**Nyíregyháza Megyei Jogú Város Önkormányzata**

(4400 Nyíregyháza, Kossuth tér 1.)

Adószám: 15731766-2-15

KSH statisztikai számjele: 15731766-8411-321-15

Bankszámlát vezető bank neve: OTP Kereskedelmi Bank Nyrt.

Bankszámla száma: 11744003-15402006

Képviselő neve és tisztsége: dr. Kovács Ferenc polgármester

mint **Megrendelő** (továbbiakban: Megrendelő)

másrészről

*(név,székhely:………………..)*

*Adószám:*

*Cégjegyzékszáma:*

*Bankszámla száma:*

*Képviselő neve és tisztsége:*

mint **Tervező** (továbbiakban: Tervező)

**együttesen szerződő felek** (továbbiakban: Szerződő felek) között az alulírott helyen és időben a következő feltételekkel:

**Előzmények**

Szerződő felek megállapítják, hogy Megrendelő **„Nyíregyháza Megyei Jogú Város területén csapadékvíz elvezetésre vonatkozó kiviteli terv elkészítése”** tárgyban a közbeszerzésekről szóló 2015. évi CXLIII. törvény (továbbiakban: Kbt.) 117. §-ban meghatározott módon szabadon kialakított, hirdetménnyel induló nyílt közbeszerzési eljárást (továbbiakban: közbeszerzési eljárás) folytatott le. Az eljárást megindító felhívás a KÉ. 5699/2018. számon, 2018. április ….. napján jelent meg. Megrendelő az Összegezés az ajánlatok elbírálásáról szóló dokumentumot 2018………………… napján küldte meg ajánlattevők részére azzal, hogy a közbeszerzési eljárás nyertese Tervező.

Jelen szerződés megkötésére a közbeszerzési eljárás eredményeképpen került sor, amelynek során az összes beérkező ajánlat közül Tervező tette a legjobb ár-érték arány értékelési szempont szerinti legelőnyösebb érvényes ajánlatot.

Szerződő felek kötelezik magukat arra, hogy jelen szerződés teljesítése során mindenkor figyelemmel lesznek egymás érdekeire, és lehetőségeire, a jóhiszeműség és az együttműködés kölcsönös kötelezettségének figyelembevételével járnak el. Kifejezik arra vonatkozó álláspontjukat, hogy a magas színvonalú feladatellátás mindkét fél alapelve, és közös érdeke.

Szerződő felek megállapítják, és jelen szerződés aláírásával is megerősítik, hogy a közbeszerzési dokumentumok, a tervező **ajánlata** jelen **szerződés elválaszthatatlan részét képezi**, így jelen szerződésben nem, vagy nem kellően szabályozott kérdésekben ezen dokumentumokban foglaltak az irányadók.

**1. A szerződés tárgya**

1.1. Megrendelő megrendeli, Tervező pedig elvállalja a **Nyíregyháza Megyei Jogú Város területén csapadékvíz elvezetésre vonatkozóan kiviteli tervek készítését** a megjelölt engedélyes tervekkel megegyezően **az ajánlattételi felhívásban a közbeszerzési dokumentumokban és a jelen szerződésben részletezettek szerint.**

**1.2. Tervező által elvégzendő feladatok:**

1., a, Alma u.(Málna- Rezeda u. között) csapadékcsatorna rekonstrukciója, és a

1., b, Kökény u 75. átemelő és a,

1., c, Kökény u. 115. záportározó és átemelő kiviteli terv készítése

a Bartherv Bt. által készített (BARTH-0037/2015.) engedélyes tervből

2., a., Meggyfa utca csapadékvíz elvezetése kiviteli terv készítése és a

2., b., Korong utca csapadékvíz elvezetése kiviteli terv készítése

a Bartherv Bt. által készített (BARTH-0013/2013.) engedélyes tervből

3., Csemete utca csapadékvíz elvezetése kiviteli terv készítése

a KÖRÉPTERV Kft. által készített ( 2015/384) engedélyes tervből, a tervdokumentáció I. ütemének megfelelően

4., Nyulastói csatorna rekonstrukciója kiviteli terv készítése

a KÖRÉPTERV Kft. által készített (2015/384) engedélyes tervből

5., Az Igrice (VIII/1. ) főfolyás Berenát utcától északra eső részének mederburkolása, és mederkotrása kiviteli terv készítése a KÖRÉPTERV Kft. által készített (008/2014) engedélyes tervből.

A tervezésre kiírt projektek finanszírozása a Városi környezetvédelmi infrastruktúra-fejlesztések TOP 6.3.3-16 kódszámú projekt keretében történik, ezért a megrendelő részéről elvárás a TOP 6.3.3-16 Felhívásában leírt tervezési szempontoknak, valamint Magyarország második Vízgyűjtő-gazdálkodási Tervének való megfelelés, amit a Felhívás szerint a Területi Vízgazdálkodási Tanács Szakmai Bizottsága bírál el és hagy jóvá.

Mindezeket betartva a Megrendelő a felsorolt engedélyes terveket a Szakmai Bizottságnak bemutatta, aki jóváhagyta és javasolta a beruházások megvalósítását.
A jelen szerződésben szereplő kiviteli tervek készítésére vonatkozóan is elvárás a fent felsorolt tervezési szempontok betartása, ezért amennyiben a tervezés során felmerül, hogy szükségessé válik az engedélyes tervtől való eltérés, úgy az Megrendelő jóváhagyása után a Tervezőnek lesz a feladata a módosított terv bemutatása és megvédése a Területi Vízgazdálkodási Tanács Szakmai Bizottsága előtt, amire a Megrendelő által kezdeményezett időpontban kerül sor.

Továbbá a Tervező feladata a Vízügyi Hatóság felé történő, vízjogi létesítési engedélytől való eltérés - azaz változás- bejelentése, valamint a Hatóság hozzájárulásának megszerzése is.

A kiviteli tervdokumentációnak tartalmaznia kell:

- a szükséges közműkiváltások terveit,

- amennyiben releváns, az építés közbeni ideiglenes forgalomtechnikai terveket,

- műszaki leírást,

- hossz szelvényeket, keresztszelvényeket, minta keresztszelvényeket,

- a megvalósításhoz szükséges részletterveket,

- vizsgálni kell a tervezési területtel érintett jogi határok módosulását az engedélyes terv állapotához képest,

- árazatlan és árazott tervezői költségvetést, amely a megvalósításhoz szükséges összes, várhatóan –

felmerülő költséget tartalmazza.

Teljesítéskor a tervdokumentációt papír alapon 7 példányban és 1 példány CD -re írva kell benyújtani, .pdf és .dwg formátumban is.

1.3. A teljesítés helye:

Nyíregyháza Megyei Jogú város közigazgatási területe, illetve a Nyulastói csatorna esetében Nyíregyháza Megyei Jogú város közigazgatási területe, és Nyírtelek város közigazgatási területe

**2. A szerződés időtartama**

2.1. Szerződő felek jelen szerződést **határozott** időtartamra kötik. A tervek elkészítésének határideje: **a szerződéskötéstől számított 120 nap, *figyelemmel az alábbi, 2.2. pontban foglaltakra.***

***2.2.
A Nyulastói csatorna rekonstrukció kiviteli tervét a kiadott engedélyes tervnek megfelelő műszaki tartalommal, de 2 ütemben kell elkészíteni, az alábbiak szerint.***

 ***Nyulastói csatorna rekonstrukció kiviteli terv 1. ütem:***

***Más beruházó által megvalósuló műszaki tartalom: 0+367,4. sz. áteresz és 0+450. sz. áteresz 2018. augusztus 31-ig.***

***Megrendelő 2018. augusztus 31-ig elkészíti a Simai IX-es főfolyás és 0+450. sz. közötti csatornaszakasz meder mélyítésének és szelvénybővítésének földmunkáit a Körépterv Kft. által készített (2015/384 tervszámú) engedélyes terv szerint szükséges mértékben. Erre vonatkozóan kell a Tervezőnek a kiviteli terv I. ütemét elkészíteni.***

 ***Kiviteli terv I. ütemének elkészítési határideje: 2018. július 1.***

***Nyulastói csatorna rekonstrukció kiviteli terv 2. ütem: A Körépterv Kft. által készített (2015/384 tervszámú) engedélyes terv szerint szükséges fennmaradó összes többi munkarész.***

***2.3.*** Megrendelő kiköti, hogy előzetes betekintési jogot kíván érvényesíteni a tervezés valamennyi szakaszában, melyhez a Tervező az addig elkészült tervdokumentációt köteles számára átadni, a tervvel kapcsolatos Megrendelői véleményezési lehetőségének biztosítása érdekében. Tervező felelőssége, hogy olyan időben bocsássa Megrendelő részére véleményezésre a tervdokumentációt, hogy az esetleges megrendelői véleményeket át tudja vezetni a teljesítési határidőig.

***2.4.*** Megrendelő előteljesítést elfogad.

**3. A szerződés teljesítésének feltételei, tervezési díj**

3.1. Jelen szerződésben meghatározott tevékenységek hiba és hiánymentes elvégzéséért, illetve teljesítéséért Tervezőt **nettó** **………………….. Forint** +Áfa, azaz nettó …………………………………. forint + Áfa összegű tervezési díj illeti meg.

Szerződő felek rögzítik, hogy a tervezési díj a szerződés teljes időtartamára irányadó és a szerződés igazolt, szerződésszerű, hibátlan és hiánytalan teljesítésére vonatkozik.

Szerződő felek megállapodnak abban, hogy tárgyi feladat ellátásával összefüggésben felmerülő valamennyi költség Tervezőt terheli, továbbá, hogy Tervező **nem jogosult** **a tervezői díjon felül** egyéb ár, díj felszámítására, költség elszámolására, költségtérítésre, a szerződéses áron felül semmilyen címen többletköltséget nem érvényesíthet.

3.2. A számlázásra a teljesítésigazolás Megrendelő által történő kiadását követően kerül sor. A teljesítés igazolására a Kbt. 135. § (1) bekezdés rendelkezései az irányadóak. Tervező **1 db végszámla** benyújtására jogosult. Tervező végszámla benyújtására a szerződésben foglalt valamennyi feladat hiánytalan és szerződésszerű teljesítését követően jogosult.

3.3. Megrendelő a Ptk. 6:130. § (1) és (2) bekezdése szerint Tervező által helyesen benyújtott számla kézhezvételétől számított **30 napon belül átutalással** egyenlíti ki a tervezési díjat. Az ellenszolgáltatás megfizetése egyebekben a Kbt. 135.§ (1),(5), (6) bekezdéseiben szabályozott módon történik. Az általános forgalmi adó megfizetése a mindenkor hatályos jogszabályok szerint történik. Megrendelő előleget nem biztosít.

3.4. Megrendelő késedelmes fizetése esetén Tervező a Ptk. 6:155. § (1) bekezdésében foglaltak szerint késedelmi kamatra jogosult. Amennyiben Megrendelő a fizetési kötelezettségének teljesítésével késedelembe esik, úgy a késedelembe esés időpontjától kezdődően a fizetési kötelezettség teljesítéséig terjedő időszakra köteles Tervezőnek – az őt megillető díjazáson felül – a 2013. évi V. törvény 6:155. § (1)-(2) bekezdéseiben meghatározott mértékű **késedelmi kamatot és a behajtási költségátalányt** is megfizetni.

**4. Megrendelő jogai és kötelezettségei**

4.1. Megrendelő köteles Tervező szerződésszerű **teljesítését elfogadni**, továbbá a **tervezési díjat** jelen szerződésben foglaltak szerint Tervező részére megfizetni.

4.2. Megrendelő köteles minden olyan **tényt, információt vagy dokumentumot** megfelelő időben Tervező rendelkezésére bocsátani, amelyek jelen szerződés teljesítéséhez szükségesek.

4.3. Amennyiben a tervek elkészítéséhez e szerződés megkötésekor nem ismert **további adatszolgáltatás, vagy közbenső intézkedés** válik szükségessé, Megrendelő az adatokat – amennyiben azok rendelkezésre állnak - Tervező írásbeli felhívásától számított 5 munkanapon belül Tervező rendelkezésére bocsátja, illetve a szükséges intézkedéseket megteszi. Amennyiben az adatok nem állnak rendelkezésre, azok beszerzéséről és feladatmegosztásról Szerződő felek haladéktalanul egyeztetést tartanak. Ha az adatszolgáltatáshoz vagy a közbenső intézkedéshez hosszabb idő szükséges, szerződő felek - az érdekelt fél kezdeményezésére - egy konkrét határidőben fognak megállapodni.

Megrendelő adatszolgáltatási, illetve közbenső intézkedési késedelmével, adat módosításával, valamint - külön megállapodás esetén - az adatoknak Tervező útján történő beszerzésével igazoltan felmerülő többletköltségeket, valamint a késedelemből eredő kárt Megrendelő viseli.

4.4. Megrendelő a Tervezőnek **utasítást adhat**, az utasítás azonban nem terjedhet ki a tervezési feladat szervezésére, és nem teheti a Tervező teljesítését terhesebbé, valamint nem korlátozhatja a tervezői szabadságot, azonban a Tervező feladata annak biztosítása, hogy az általa betervezett műszaki tartalom árazott költségvetése, igazodjon a rendelkezésre álló forráshoz.

4.5. Megrendelő jogosult a tervezési munkát **figyelemmel kísérni**, Tervező pedig igényelheti, hogy Megrendelő a munka folyamatosságát biztosító – legalább 2 munkanappal korábban történő értesítést követően - konzultációkon, fontos egyeztetéseken stb. részt vegyen. Megrendelő köteles a konzultációkon elhangzottak figyelembevételével 5 munkanapon belül meghozni döntéseit.

4.6. Megrendelő köteles Tervező felhívására a továbbtervezés szempontjából lényeges kérdésekben 3 munkanapon belül **állást foglalni, illetve utasítást adni**.

**5. Tervező jogai és kötelezettségei**

5.1. Tervező kijelenti, hogy nyilatkozatai és igazolásai alapján a tárgyi feladatok ellátásához szükséges referenciákkal, személyi-, tárgyi/technikai és jogszabályba foglalt **feltételekkel rendelkezik**.Tervező kinyilatkoztatja, hogy a tervezéshez megfelelő tervezési **jogosultsággal**, valamint az ajánlattételi felhívásban előírtak szerinti **felelősségbiztosítással** rendelkezik.

5.2. Tervező köteles a feladatait jelen szerződésben foglaltaknak **megfelelően** **ellátni.** Tervező köteles a tervezés közben folyamatosan **konzultálni** Megrendelővel, a terveket folyamatos **egyeztetés** mellett elkészíteni.

5.3. Tervező köteles a tervezés során a **legjobb tudása** szerint, legnagyobb **gondossággal** eljárni, kötelezettségeit az elvárható legmagasabb szakmai színvonalon, az előírt határidőket szigorúan betartva, a szükséges szakemberek folyamatos rendelkezésre állásának biztosításával teljesíteni.

Tervező köteles betartani minden magyar **műszaki előírást, szabványt**, amely a tervezésre, kivitelezésre és annak körülményeire vonatkozik.

5.4. Tervező köteles a tervezés folyamán Megrendelőt **írásban figyelmeztetni**, ha Megrendelő célszerűtlen, szakszerűtlen utasítást ad. Amennyiben Tervező ezen kötelezettségét elmulasztja, az ebből eredő kárért felelőséggel tartozik. Ha a Megrendelő a figyelmeztetés ellenére fenntartja az utasítását, Tervező a szerződést a Megrendelő kockázatára teljesíti. Tervező köteles a **teljesítést megtagadni**, ha a Megrendelő által adott utasítás teljesítése jogszabály, vagy hatósági rendelkezés megsértéséhez vagy az élet- és vagyonbiztonság veszélyeztetéséhez vezetne. Tervező köteles a tervezési munka során **jelezni** minden, a jelen tervezési szerződés keretébe tartozó rendkívüli eseményt Megrendelőnek, amely a tervezés során váratlanul következik be.

5.5. Tervező köteles a kivitelezés során a tervvel, illetve a munkavégzéssel kapcsolatban felmerülő kérdések, műszaki problémák tisztázásával kapcsolatban **közreműködni**, melyért a jelen szerződésben meghatározott tervezői díjon felül külön díjat, költséget nem számolhat fel.

5.6. A szerződésben meghatározott tervezői szolgáltatás **közvetített szolgáltatást** is tartalmazhat. Megrendelő felhatalmazza Tervezőt, hogy a szerződésben foglalt feladatai teljesítéséhez speciális szakkérdésekben altervezők közreműködését vegye igénybe. Tervező az altervezők szolgáltatásaiért Megrendelővel szemben úgy felel, mintha a tervezést saját maga végezte volna el.

5.7. Tervező jogosult alvállalkozók igénybevételére, Megrendelő azonban csak a Tervezővel áll szerződéses kapcsolatban, az alvállalkozókkal nem. Tervező legkésőbb a szerződés megkötésének időpontjában köteles Megrendelőnek valamennyi olyan **alvállalkozót bejelenteni**, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

5.8. Tervező a szerződés **teljesítésének időtartama** alatt köteles Megrendelőnek **minden további**, a teljesítésbe bevonni kívánt **alvállalkozót előzetesen bejelenteni**, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

5.9. Tervező a jogosan igénybe vett **alvállalkozóért úgy felel**, mintha a munkát maga végezte volna. Alvállalkozó jogosulatlan igénybevétele esetén pedig felelős minden olyan kárért is, amely anélkül nem következett volna be.

5.10. Tervező kötelezettséget vállal arra, hogy

*a) nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Tervező adóköteles jövedelmének csökkentésére alkalmasak;*

*b) a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a 143. § (3) bekezdése szerinti ügyletekről a Megrendelőt haladéktalanul értesíti.*

5.11. A Tervező ajánlatában vállalt értékelésre kerülő további elem:

A felhívás III.1.3) M.2. pontja szerinti alkalmassági követelmény igazolására bemutatott szakemberen felül, a teljesítésben részt vevő, további bemutatott szakemberek létszáma (főben megadva): ………. (Tervező ajánlata szerint ; 0-4 fő)

**6. Szerzői jogok, felhasználás**

6.1. Tervező kijelenti, hogy az általa szolgáltatott tervdokumentációban foglaltak kizárólag az ő **szellemi terméke**, illetve harmadik személy szellemi termékét képező tervdokumentáció részek felett átruházható felhasználási joggal rendelkezik.

Felek rögzítik, hogy jelen szerződés alapján Tervező által létrehozott tervek – amennyiben azok egyéni eredeti jellegűek – **szerzői jogvédelem** alatt állnak. Tervező jelen szerződés alapján létrehozott minden szerzői jogi védelem alá eső műre, különösen a tervekben foglaltakra, a tervek átadásával területi, időbeli, módbeli és mértékbeli korlátozás nélküli **kizárólagos felhasználási jogot** ad Megrendelőnek. Megrendelő köteles tiszteletben tartani Tervező személyéhez fűződő szerzői jogait. Tervező a jelen szerződés aláírásával területi korlátozás nélkül, határozatlan időtartamra, azaz a mű teljes védelmi idejére, kizárólagos, harmadik személynek átengedhető **felhasználási jogot enged** a Megrendelőnek a terv felhasználására a szerződés 3.1. pontjában rögzített tervezési díj részeként. [322/2015. (X. 30.) Korm. rendelet 7. § (1) bekezdése].

6.2. Megrendelő jelen szerződés alapján, részére átadott tervekkel szabadon rendelkezik, azokat **korlátlanul felhasználhatja**. Megrendelő jelen szerződés alapján létrehozott terveket, és minden szerzői jogi védelem alá eső művet, a Tervező további engedélye és további jogdíj fizetési kötelezettség nélkül, de Tervező személyhez fűződő szerzői jogaira tekintettel, időben, alkalomban és térben korlátozás nélkül jogosult **többszörözni**, értve ez alatt a tervezett építmény kivitelezését is, harmadik személyekkel megismertetni, kiállítani, nyilvánosságra hozni, továbbtervezni, átdolgozni, vagy ezen felhasználási cselekményekre ellenérték nélkül vagy annak fejében harmadik személyeknek engedélyt adni. Megrendelő jogosult arra is, hogy a felhasználási cselekményeket ne gyakorolja.

Megrendelő a jelen szerződés alapján jogot szerez a terv tetszőleges példányban, analóg vagy digitális hordozón, tetszőleges alkalommal történő **többszörözésére és a többszörözött példányok terjesztésére.** A többszörözés joga magában foglalja a terv nyomtatásban, továbbá számítógéppel, illetve elektronikus adathordozóra való másolásának jogát. A terjesztési jog pedig magában foglalja a többszörözött példányok bármely ismert módon történő nyilvánossághoz közvetítésére, átdolgozására, továbbtervezésre való jogot.

6.3. Ha jelen szerződésben meghatározott **felhasználási módok** a szerződés hatálya alatt úgy **változnak/bővülnek**, hogy jelen szerződés megkötésekor ismert és a szerződésben engedélyezett felhasználási módok megvalósulását hatékonyabban, kedvezőbb feltételekkel vagy jobb minőségben teszik lehetővé, jelen szerződéssel megszerzett felhasználási jog e megváltozott, illetve kibővült felhasználási módokra is kiterjed.

6.4. Megrendelő jelen szerződéssel megszerzett felhasználási joga magában foglalja a tervek szolgáltatását követően szükségessé váló esetleges **továbbtervezés, áttervezés** során a tervek, vagy az azok alapján kivitelezett építmény olyan megváltoztatását is, amely a külső megjelenést, vagy a rendeltetésszerű használatot befolyásolja. Tervező a tervek ilyen módon való felhasználásához kifejezett hozzájárulását adja, a tervezői díj tartalmazza a felhasználás jogdíját.

6.5. Tervező szavatolja, hogy az általa szolgáltatott tervdokumentáción **harmadik személynek nincs olyan joga,** mely Megrendelő jogszerzését, jelen szerződés szerinti felhasználási jogainak gyakorlását korlátozza, akadályozza vagy kizárja, továbbá az általa szolgáltatandó tervek alapján a további engedélyekhez szükséges tervezési munkát, kivitelezés esetén a kivitelezést akadályozná, vagy korlátozná, illetve amelynek alapján harmadik személy díjazást vagy kártérítést követelhet. Tervező kötelezettséget vállal arra, hogy harmadik személy által Megrendelővel szemben a tervekkel kapcsolatban támasztott bármilyen igény esetén Megrendelőt minden, az igénnyel fellépő harmadik személy által támasztott követelés alól mentesíti, ide értve Megrendelő felmerült jogi költségeit is.

6.6. Megrendelő az elfogadott terven – az átdolgozás keretei között – bármely, a Tervezőnek, a terv egységéhez fűződő jogát nem sértő **változtatást végrehajthat**.

A tervezési munka szerződésszerű elvégzéséhez Megrendelő által Tervezőnek átadott jogi oltalomban részesíthető dokumentációk tekintetében Megrendelő a rendelkezés jogát fenntartja. Tervező jogdíj fizetése nélkül jogosult a rendelkezésére bocsátott tervek általa elvégzendő tervezési feladathoz szükséges továbbtervezésére, átdolgozására.

Ezeket a dokumentációkat a Tervező csak saját belső tevékenysége körében a szerződés teljesítéséhez használhatja fel, nyilvánosságra nem hozhatja, harmadik személlyel nem közölheti. A Tervező azonban jogosult a szabályosan igénybe vett alvállalkozójának a Megrendelőtől kapott dokumentumokat tovább adni. Ebben az esetben az alvállalkozóra ugyanazok a szabályok vonatkoznak, mint a Tervezőre.

**7. Szerződést biztosító mellékkötelezettségek**

7.1. Tervező szavatol azért, hogy jelen szerződés szerinti feladatokat határidőben elvégzi, továbbá, hogy a feladatok elvégzése céljából folyamatosan Megrendelő rendelkezésére áll, és a szerződés teljesítéséhez biztosítja a szükséges szakértelmet.

7.2. Szerződő felek a késedelmes, a hibás és a nem teljesítés esetére – a Ptk. 6:186. §-a rendelkezéseinek figyelembevételével – az alábbi **kötbérfizetési kötelezettségben** állapodnak meg:

Megrendelő szerződés megerősítő mellékkötelezettségként késedelmi kötbért, meghiúsulási kötbért, valamint hibás teljesítési kötbért érvényesít, további jótállási kötelezettség vállalását írja elő.

a) Késedelmi kötbér: Megrendelő a szerződés végteljesítésének határidejére vonatkozóan a késedelmes napokra késedelmi kötbért ír elő. A késedelmi kötbér egy napra jutó összege a **nettó tervezési díj 1% -a naponta**. A késedelmi kötbér maximum 30 napig kerül felszámításra, ezt követően megrendelő jogosult a szerződéstől egyoldalú jognyilatkozattal elállni illetve azt felmondani, és a késedelem idejére vonatkozó késedelmi kötbér mellett a meghiúsulási kötbért is érvényesíteni.

b) Meghiúsulási kötbér:Tervezőt meghiúsulási kötbér-fizetési kötelezettség terheli, amennyiben a jelen szerződés teljesítése Tervezőnek felróható ok következtében meghiúsul, illetve amennyiben a nyertes ajánlattevő jogos ok nélkül megtagadja a teljesítést. A meghiúsulási kötbér mértéke a **nettó tervezési díj 30 %-a.**

Megrendelő a rendkívüli felmondási jogát Tervezőhöz intézett írásbeli nyilatkozattal gyakorolhatja. A rendkívüli felmondás a Tervező kötbér- és kártérítés fizetési kötelezettségét nem érinti.

c) Hibás teljesítési kötbér: A hibás teljesítési (minőségi) kötbért Megrendelő a Tervező nem szerződésszerű teljesítése esetén érvényesíti, amennyiben a hibás teljesítésért a Tervező, vagy az általa a teljesítésbe bevont közreműködő a felelős. Amennyiben Megrendelő úgy ítéli meg, hogy Tervező által végzett munka nem megfelelő minőségű, úgy írásban felszólítja a munka ésszerű határidőre történő kijavítására. Amennyiben Tervező a kitűzött határidőre nem javítja ki a munkát Megrendelő elvárásainak megfelelően, hibás teljesítési kötbér-fizetési kötelezettség terheli. A hibás teljesítési kötbér **mértéke megegyezik a késedelmi kötbér** mértékével.

d) **Jótállás:** Tervező a Ptk. szabályai értelmében **24 hónap jótállási kötelezettséggel** tartozik. A Tervező jótállási kötelezettséggel tartozik különösen azért, ha a tervezés tárgyát képező projekt keretében az építési beruházásra vonatkozó közbeszerzési eljárásban, az eljárást megindító felhívás visszavonására vagy az eljárást megindító felhívás, illetőleg a további közbeszerzési dokumentumok módosítására a kivitelezési tervekben fellelhető hiba vagy hiányosság miatt kerül sor.

7.3. Szerződő Felek rögzítik, hogy Tervező kötbérfizetési kötelezettsége nem érinti a kötbéren felüli kártérítési kötelezettségét. Tervező kizárólagosan **felelős minden olyan kárért**, melyet alkalmazottai, alvállalkozói, vagy egyéb teljesítési segédei a Megrendelőnek, az építtetőnek, más alvállalkozóknak, illetve harmadik személynek okoztak. Tervező az általa okozott károkat köteles közvetlenül rendezni, illetve a Megrendelőt mentesíteni minden kárigény követelés alól, amelyek az általa okozott károkkal kapcsolatban merültek fel. Tervező **köteles megfizetni** Megrendelő számára minden olyan bírságot, hatósági díjat, egyéb költséget, amelyet Megrendelő a Tervezőnek, illetve alvállalkozójának, szub-alvállalkozójának, egyéb teljesítési segédjének magatartása, vagy mulasztása miatt szabtak ki.

7.4.Megrendelő választása szerint jogosult az esetleges – Tervező által elismert – kötbér követelését a tervezési díjba történő **beszámítással érvényesíteni** és azt Tervező esedékes számlájából levonni, vagy kötbérértesítőt küldeni, mely alapján a Tervező 8 napon belül köteles a kötbért Megrendelő részére megfizetni.

7.5. A késedelmes teljesítés esetén a kötbér megfizetése a szerződésszerű teljesítés kötelezettsége alól nem mentesít; míg a szerződés egészének meghiúsulása esetén megfizetett kötbér a további teljesítés követelését kizárja a szerződés egésze vonatkozásában.

7.6. A kötbér érvényesítése nem zárja ki a szerződést megszegő fél kártérítési felelősségét, amelyért helytállni tartozik.

7.7. Amennyiben szerződő felek bármelyike tőle független, neki fel nem róható rendkívüli és elháríthatatlan körülmények miatt (**vis maior**) jelen szerződésből eredő kötelezettségének nem tud eleget tenni, úgy ezen körülmények fennállásának és következményei elhárításának ideje alatt mentesül a szerződésszegés jogkövetkezményei alól. Szerződő felek kötelesek az akadály beálltáról, azok várható időtartamáról és megszüntetéséről a másik felet haladéktalanul írásban tájékoztatni.

**8. Szerződés megszűnése**

8.1. Szerződő Felek a szerződést határozott időtartamra kötik, amely a **határozott időtartam elteltével**, a szerződésszerű teljesítést követően megszűnik.

8.2. A szerződés **közös megállapodással** bármikor megszüntethető vagy felbontható, illetve a szerződésben foglalt feladatok teljesítésével megszűnik.

Szerződő felek jogosultak jelen szerződést **rendkívüli felmondással, azonnali hatállyal felmondani** a másik fél súlyos szerződésszegése esetén. A felmondás kizárólag írásban, a másik félhez intézett egyoldalú, indokolással ellátott nyilatkozattal gyakorolható.

A szerződésben foglalt kötelezettségek súlyos megszegése esetén – amennyiben szerződő felek a szerződésszegés megítélésének tekintetében tárgyalásos úton nem tudnak megegyezni, a sérelmet szenvedő fél jogosult – kártérítési igényének fenntartása mellett – a szerződést írásban **azonnali hatállyal felmondani.**

8.3. **Megrendelő** jogosult jelen szerződés **azonnali hatályú rendkívüli felmondására**, amennyiben Tervező jelen szerződésben foglalt kötelezettségeit, Megrendelő írásbeli felszólítását követően, az abban előírt legfeljebb 15 naptári napos határidőig sem teljesíti.

8.4. Megrendelő a Ptk.-ban szabályozottakon túlmenően jogosult a szerződést **azonnali hatállyal felmondani** az alábbi esetekben:

* + - 1. Tervező késedelme miatt a késedelmi kötbér eléri a maximumát,
			2. Tervező vagy az alvállalkozója által foglalkoztatott munkavállalók nem rendelkeznek érvényes munkavállalói engedéllyel, foglalkoztatásuk bármely okból nem felel meg a hatályos jogszabályok rendelkezéseinek,
			3. Tervező ellen felszámolási eljárást kezdeményeznek, vagy a Tervező végelszámolását határozza el, avagy egyéb olyan körülmény merül fel a Tervező érdekkörében, amely a szerződés teljesítését meghiúsítja,
			4. Tervező átalakul, vagy a tulajdonosi összetételében, vagyonában olyan jelentős változás következik be, amely a Megrendelő megítélése szerint a fentiekben meghatározott változások a jelen szerződésben meghatározott kötelezettségek teljesítését veszélyeztetik,
			5. Tervező a jelen szerződés szerinti bármely egyéb kötelezettségét megszegi, és a szerződésszegést a Megrendelő felhívására, annak kézhezvételétől számított 8 napon belül nem orvosolja.

Tervező Megrendelő felmondása esetén a szerződés megszűnése előtt már teljesített szolgáltatás szerződésszerű pénzbeli ellenértékére jogosult, Megrendelő pedig érvényesítheti a Tervező szerződésszegése alapján őt megillető jogait.

Bármely fél súlyos szerződésszegésének tényét **jegyzőkönyvben** kell rögzíteni.

8.5. Megrendelő – a Kbt. 143. § (1) bekezdésére figyelemmel - a szerződést **felmondhatja**, vagy - a Ptk.-ban foglaltak szerint - a szerződéstől **elállhat,** ha:

*a) feltétlenül szükséges a szerződés olyan lényeges módosítása, amely esetében a 141. § alapján új közbeszerzési eljárást kell lefolytatni;*

*b) a Megbízott nem biztosítja a 138. §-ban foglaltak betartását, vagy Megbízott személyében érvényesen olyan jogutódlás következett be, amely nem felel meg a 139. §-ban foglaltaknak; vagy*

*c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.*

8.6. Megrendelő a Kbt. 143. § (2) bekezdése alapján **köteles a szerződést felmondani**, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

8.7.Megrendelő jogosult a szerződéstől elállni, ha a tervező ellen a szerződéskötést követően felszámolási, végelszámolási, hivatalból törlési, illetve egyéb, a megszüntetésére irányuló eljárás indul.

8.8.Tervező képviselője - az államháztartásról szóló 2011. évi CXCV. törvény 41. § (6) bekezdése, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdése alapján - nyilatkozik arról, hogy a tervező **átlátható szervezetnek minősül**. Tervező képviselője köteles haladéktalanul tájékoztatni Megrendelőt, ha az átlátható szervezetre vonatkozó feltételeknek Tervező már nem felel meg. Tervező tudomással bír arról, hogy az átlátható szervezetre vonatkozó valótlan tartalmú nyilatkozat alapján kötött visszterhes szerződést, így jelen szerződést is, Megrendelő felmondja vagy - ha a szerződés teljesítésére még nem került sor - a szerződéstől eláll.

8.9.Megrendelő a Kbt. 143. § (3) bekezdése alapján **jogosult és egyben köteles a szerződést felmondani** - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

*a) Tervezőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;*

*b) Tervező közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.*

**9. Bizalmas információk**

9.1. Szerződő Felek megállapodnak abban, hogy jelen szerződés hatályának tartama alatt és azt követően **bizalmasan, üzleti titokként kezelik** a szerződés teljesítése kapcsán tudomásukra jutott információikat, tényeket vagy adatokat, azokat harmadik félnek semmilyen formában nem adják tovább. A fenti információk, tények, valamint adatok – a másik fél által előzetesen adott kifejezett írásbeli hozzájárulása nélkül – kizárólag a szerződés teljesítésére használhatók fel.

9.2. Mindkét fél tájékoztatja érintett munkavállalóit a jelen szerződésben foglalt kötelezettségeiről és felelősséget vállalnak saját munkavállalóik tekintetében a fenti kötelezettségek teljesítéséért.

9.3. Szerződő felek tudomással bírnak arról, hogy a Kbt. szerint nem korlátozható, illetve nem tiltható meg üzleti titokra hivatkozással olyan információ nyilvánosságra hozatala, amely a közérdekű adatok nyilvánosságára és a közérdekből nyilvános adatra vonatkozó külön törvényben meghatározott adatszolgáltatási és tájékoztatási kötelezettség alá esik. Szerződő felek magukra nézve kötelezőnek fogadják el a költségvetési pénzeszközök felhasználásának ellenőrzéséről szóló 2190/2002. (VI. 21.) Korm. határozat 3. pontjában foglaltakat, azaz tudomásul veszik a Kormányzati Ellenőrzési Hivatal, illetve az Állami Számvevőszék ellenőrzési jogosultságát.

**10. A szerződés módosítása**

Szerződő felek rögzítik, hogy jelen szerződés **módosítására** kizárólag írásban, szerződő felek közös akaratából, a Kbt. 141. § rendelkezéseinek figyelembevételével kerülhet sor. **Nem minősül a szerződés módosításának** a felek nyilvántartott adataiban, így különösen a székhelyében, képviselőiben, bankszámlaszámában bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

Amennyiben jelen szerződés egy rendelkezése **teljes egészében vagy részben érvénytelenné** válna, a szerződés érvényessége egyebekben azonban fennmarad, kivéve, ha e rész nélkül a Felek a szerződést nem kötötték volna meg.

**11. Szerződő felek együttműködése**

11.1.Megrendelő a szerződés teljesítése során a tervezést figyelemmel kíséri, Tervező kezdeményezésére **konzultációkon** vesz részt.

11.2.Megrendelő köteles az elkészült munkarészekkel kapcsolatban a továbbtervezés szempontjából lényeges kérdésekben **állást foglalni** a kérdés felmerülésétől számított 3 munkanapon belül.

11.3.Szerződő felek jelen szerződés teljesítése során **kölcsönösen együttműködve**, egymás jogos érdekeire tekintettel kötelesek eljárni. Felek rögzítik, hogy a szerződés teljesítésében **együttműködnek**, a szerződés teljesítése érdekében egymást minden lényeges körülményről tájékoztatják.

11.4. Szerződő felek **rendszeresen tájékoztatják** egymást a jelen szerződés tárgyával összefüggő aktuális eseményekről, változásokról, döntésekről. Szerződő felek kötelesek **haladéktalanul** **tájékoztatni** egymást, a jelen szerződésben kifejezetten nem rendezett minden olyan kérdésről, amely a szerződés teljesítésére kihatással lehet.

11.5. **Megrendelő** részéről kapcsolattartásra kijelölt személyek:

név:

tel:

e-mail:

**Tervező** részéről kapcsolattartásra kijelölt személyek:

név:

tel:

e-mail:

11.6. Szerződő felek közötti **kapcsolattartás írásban, szóban** történhet, azonban a szóban megtett nyilatkozatok érvényességének feltétele, hogy a nyilatkozattevő a másik félhez haladéktalanul írásban (elektronikus úton, illetve faxon vagy levélben) is eljuttassa nyilatkozatát.

11.7. A képviselők körében történő **változást** a felek egymással haladéktalanul, írásban közlik.

**12. Jogviták rendezése**

Szerződő felek kötelezettséget vállalnak arra, hogy jelen szerződésből eredő esetleges **vitás kérdéseket elsődlegesen tárgyalásos** úton kívánják rendezni, ennek esetleges eredménytelensége esetére azonban kikötik a Nyíregyházi Járásbíróság, valamint - a pertárgy értékének függvényében - a Nyíregyházi Törvényszék kizárólagos illetékességét.

**13. Záró rendelkezések**

A szerződésben nem szabályozott kérdések tekintetében a Polgári Törvénykönyvről szóló 2013. évi V. törvény, a közbeszerzésekről szóló 2015. évi CXLIII. törvény, az egyéb kapcsolódó jogszabályok, valamint a közbeszerzési dokumentumokban foglalt feltételek és előírások az irányadóak.

Szerződő felek képviselői kijelentik, hogy a jelen szerződés megkötéséhez szükséges felhatalmazással és képviseleti joggal rendelkeznek és a szerződést a szükséges információk birtokában és a felhatalmazások alapján kötik meg.

***Jelen szerződést a felek, mint ügyleti akaratuknak mindenben megfelelőt elolvasás és értelmezés után 4 egymással mindenben megegyező magyar nyelvű eredeti példányban képviseletükre megfelelő rendben felhatalmazott képviselőik útján jóváhagyólag írták alá.***

**Nyíregyháza, 2018.**

**Pénzügyileg ellenjegyezte: Jogi ellenjegyzés:**

|  |  |
| --- | --- |
| …………………………...**Nyíregyháza Megyei Jogú Város Önkormányzata**képviseletébendr. Kovács Ferenc polgármester**Megrendelő** | …………………………..képviseletében **Tervező** |

**………………………………… .**………………………………..

**………………………………….** …………………………………